המגדלור האדום הקטן

המגדלור האדום הקטן (באנגלית: Little Red Lighthouse) או בשמו הרשמי "מגדלור ג'פרי'ס הוק", הוא מגדלור קטן הממוקם בפארק פורט וושינגטון  לאורך נהר ההדסון במנהטן, ניו יורק, מתחת לגשר ג'ורג' וושינגטון. הוא נודע בזכות ספר הילדים משנת 1942 "המגדלור האדום הקטן והגשר האפור הגדול", שנכתב על ידי הילדגרד סוויפט  ואֻיַּר על ידי לינד וורד . המגדלור ניצב על ג'פרי'ס הוק, נקודה סלעית על גדת נהר ההדסון, ליד הקצה הצפוני של מנהטן, התומכת בבסיס הרציף המזרחי של הגשר, המחבר את וושינגטון הייטס במנהטן, עם פורט לי , ניו ג'רזי.

 היסטוריה 
 רקע 
בטרם ההתיישבות האירופאית בניו יורק, ילידים אמריקאים, הידועים מקומית בשם הוויקוואסגיק  - חלק משבט לנאפ - התגוררו בחלק ניכר ממנהטן עילית דהיום וממזרח ניו ג'רזי. הוויקוואסגיק, ומאוחר יותר המתיישבים ההולנדים והאנגלים, דגו וצדו לאורך גדות נהר ההדסון. ההדסון היה גם נתיב חשוב לתנועה, שחיבר ערים בצפון המדינה כמו אולבני לעיר ניו יורק ולאוקיינוס האטלנטי. ככל שגדלה התנועה לאורך הנהר, כך גם גדל מספר טביעות הספינות בג'פרי'ס הוק.
הקמת עמוד אדום לאזהרה
בניסיון להפחית תאונות שייט, הוצב עמוד אדום בג'פרי'ס הוק, הבולט מעל הנהר, כדי להתריע בפני ספינות להתרחק מהגדה כשהן עשו את דרכן במורד התעלה הצרה בין ניו יורק לניו ג'רזי. בשנת 1889 הוצבו שני פנסים בעלי עוצמת תאורה של 10 נרות על העמוד כדי לסייע בניווט.
המגדלור
המגדלור עצמו, נבנה בשנת 1880בסנדי הוק, ניו ג'רזי  בגובה 12 מטרים כ"משואת נורת' הוק". בתחילת המאה ה-20, קברניטי דוברות שנשאו סחורות במעלה ובמורד נהר ההדסון דרשו משואה בהירה יותר. המגדלור הקטן והאדום שהוקם בסנדי הוק, ניו ג'רזי, השתמש באותות ערפל במשקל 1,000 פאונד, ואור אדום מהבהב כדי להנחות ספינות בלילה. הוא הפך למיושן ופורק בשנת 1917. בשנת 1921, משמר החופים של ארצות הברית בנה מחדש את המגדלור הזה בג'פרי'ס הוק, בניסיון לשפר את עזרי הניווט בנהר ההדסון. המגדלור, שנוהל על ידי שומר במשרה חלקית ומצויד במנורה המופעלת על ידי סוללות ופעמון ערפל, היה מדריך חשוב למטיילים בנהר במשך עשר שנים.

חלק ניכר מהאדמה המקיפה את המגדלור, נרכשה על ידי העירייה בשנת 1896, ונודעה כפארק פורט וושינגטון.

בנייתו של גשר ג'ורג' וושינגטון, מיד מעל המגדלור, החלה בשנת 1927. כאשר הגשר הושלם בשנת 1931, האורות הבהירים יותר של הגשר הפכו את המגדלור שוב למיושן. בשנת 1948, משמר החופים הוציא את המגדלור משימוש, והמנורה שלו כבתה.

משמר החופים תכנן למכור את המגדלור במכירה פומבית, אך תמיכה רבה במגדלור סייעה להציל אותו. את זעקת הציבור עורר ספר הילדים "המגדלור האדום הקטן והגשר האפור הגדול", שנכתב על ידי הילדגרד סוויפט ולינד וורד בשנת 1942. בספר הפופולרי, המגדלור האדום הקטן שמֵחַ ומרוצה עד שנבנה מעליו גשר גדול. בסופו של דבר, המגדלור לומד שעדיין יש לו תפקיד חשוב לעשות, וכי עדיין יש מקום בעולם למגדלור ישן. הסיפור הקלאסי כבש את דמיונם של ילדים ומבוגרים, שרבים מהם כתבו מכתבים ושלחו כסף כדי לעזור להציל את הפסל ממכירה פומבית. דבר זה הוביל את משמר החופים לחתום על שטר הבנייה שלו למחלקת הפארקים והנופש של העיר ניו יורק  ב-23 ביולי 1951.

המגדלור רשום במרשם הלאומי של מקומות היסטוריים כ"מגדלור ג'פרי'ס הוק" בשנת 1979, והוכרז כאתר היסטורי של העיר ניו יורק בשנת 1991. בשנת 2002 הוא הואר מחדש על ידי העירייה.ממוזער|"המגדלור האדום הקטן והגשר האפור הגדול".בשנת 1986, אירח מגדלור ניו יורק מסיבה לכבוד יום השנה ה-65 למגדלור, ולציין את שיפוץ המגדלור שכלל שחזור יסודות הבטון והתקנת דלתות פלדה חדשות. בשנת 2000, קיבל המגדלור שכבה חדשה של צבע אדום שהיה נאמן לצבעו המקורי וההיסטורי, יחד עם תאורת פנים וקווי חשמל חדשים. כיום, המגדלור הקטן והאדום נותר סמל איתן למורשת האזור, המאיר את הדרך אל עברה של העיר.

 דרכי גישה 
ממוזער|הגשר במבט אלכסוני מעל, כשמתחת לקצהו המזרחי (מימין) ניתן להבחין במגדלור האדום הקטן (מומלץ להגדיל).
הגישה הציבורית למגדלור היא דרך הגרינוויי של נהר ההדסון, אליו ניתן להגיע מצפון באמצעות גשר להולכי רגל החוצה את הנרי הדסון פארקווי  ברחוב 182 מערב וריברסייד דרייב , ומדרום באמצעות גשרים להולכי רגל ברחוב 158 מערב או רחוב 151.

סיורים במגדלור מתקיימים לעיתים רחוקות. הם מאורגנים על ידי שומרי הפארקים העירוניים של מחלקת הפארקים (), במיוחד ביום פסטיבל המגדלור האדום הקטן בסוף ספטמבר וביום הבית הפתוח בניו יורק באוקטובר. פסטיבלי המגדלור האדום הקטן באוקטובר בשנים 2018 ו-2019 נוהלו על ידי הארגון "קיץ על ההדסון" בשיתוף פעולה עם ארגון שימור הפארקים ריברסייד ומחלקת הפארקים והנופש של העיר ניו יורק. הפסטיבל לא נערך ב-2020 או 2021 עקב מגפת הקורונה, אך הוא חודש ב-2022.

קישורים חיצוניים

 ביאורים 

 הערות שוליים 

קטגוריה:ארצות הברית: מגדלורים
קטגוריה:ניו יורק: גאוגרפיה
קטגוריה:ניו יורק: גשרים